
ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΛΗΔΑΣ, ΝΑΝΑΣ ΚΑΙ ΣΠΥΡΟΥ ΔΟΥ¬ 
ΚΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.- Την αριθ.30639/1.9.1999 πράξη του συμβολαιογρά¬ 
φου Πατρών Παναγιώτη Βασ. Κόκκαλη με την οποία οι: 1) 
Σπυρίδων Βασ. Δούκας και 2) Αναστασία συζ. Σπυρ. Δού¬ 
κα σύστησαν κοινωφελές ίδρυμα με την επωνυμία «ΙΔΡΥ¬ 
ΜΑ ΛΗΔΑΣ, ΝΑΝΑΣ ΚΑΙ ΣΠΥΡΟΥ ΔΟΥΚΑ» και με έδρα την 
πόλη των Πατρών. 


2. - Τις διατάξεις των άρθρων: α) 95 και 98 του 
α.ν.2039/1939, β) 101 και 119του Εισαγωγικού Νόμουτου 
Αστικού Κώδικα και γ) 108 και 110 του Αστικού Κώδικα. 

3. - Την από 29.11.1999 γνωμοδότηση του Συμβουλίου 
Εθνικών Κληρ/των. 

4. - Την αριθ.1039386/441/0006Α/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 571 τ.Β’). 

5. - Την αριθ.2850/18.4.2000 κοινή απόφαση του Πρω¬ 
θυπουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ565τ.Β’). 

Με πρόταση των Υπουργών Εθνικής Παιδείας και Θρη¬ 
σκευμάτων και Πολιτισμού και των Υφυπουργών Οικονο¬ 
μικών και Υγείας και Πρόνοιας, αποφασίζουμε: 

Άρθρο μόνο 

1. - Εγκρίνουμε τη σύστασητου κοινωφελούς ιδρύματος 
με την επωνυμία «ΙΔΡΥΜΑ ΛΗΔΑΣ, ΝΑΝΑΣ ΚΑΙ ΣΠΥΡΟΥ 
ΔΟΥΚΑ», η οποία έγινε από τους: 1) Σπυρίδωνα Βασ. Δού¬ 
κα και 2) Αναστασία συζ. Σπυρ. Δούκα με την αριθ.30639/ 
1.9.1999 πράξη του συμβολαιογράφου Πατρών Παναγιώ¬ 
τη Βασ. Κόκκαλη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων, 
Υγείας και Πρόνοιας και Πολιτισμού και διέπεται από τις 
διατάξεις της παραπάνω συστατικής του πράξης, του πα¬ 
ρακάτω οργανισμού, του α.ν.2039/39 και των διαταγμά¬ 
των που εκδόθησαν ή θα εκδοθούν σε εκτέλεση του νό¬ 
μου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΛΗΔΑΣ, ΝΑΝΑΣ ΚΑΙ ΣΠΥΡΟΥ 
ΔΟΥΚΑ». 

Άρθρο 1 

Μορφή - Επωνυμία - Έδρα - Σφραγίδα 

1.- Το κοινωφελές ίδρυμα με την επωνυμία «ΙΔΡΥΜΑ ΛΗ¬ 
ΔΑΣ, ΝΑΝΑΣ ΚΑΙ ΣΠΥΡΟΥ ΔΟΥΚΑ», που συστήθηκε από 

τους: 1) Σπυρίδωνα Βασ. Δούκα και 2) Αναστασία συζ. 
Σπυρ. Δούκα μετηναριθ.30639/1.9.1999πράξητου συμ¬ 
βολαιογράφου Πατρών Παναγιώτη Βασ. Κόκκαλη αποτε¬ 
λεί νομικό πρόσωπο ιδιωτικού δικαίου καιδιέπεταιαπότις 
διατάξεις της παραπάνω συστατικής πράξης, του παρό¬ 
ντος οργανισμού, του α.ν.2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη- 
καν ή θα εκδοθούν σε εκτέλεση του νόμου τούτου. 

2. - Έδρα του ιδρύματος είναι η πόλη των Πατρών. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στον μέσον αυτής την απεικόνιση του προ¬ 
σώπου της θυγατέρας των ιδρυτών Λήδας Δούκα. Για τις 
σχέσεις του ιδρύματος με την αλλοδαπή η επωνυμία και 
το περιεχόμενο της σφραγίδας θα είναι μεταφρασμένη 
στην Αγγλική γλώσσα. 

Άρθρο 2 
Σκοπός 

Σκοπός του ιδρύματος είναι η χορηγία έργων ευποίίας 
και η προσφορά παντός είδους κοινωφελών υπηρεσιών 
προς την Πατραϊκή κοινωνία όπως: 

α) Η παροχή υποτροφιών σε νέους αριστούχους μαθη¬ 
τές, σπουδαστές ή φοιτητές ή άλλους που έχουν έφεση 
για σπουδές και δεν διαθέτουν τα οικονομικά μέσα, οι 
οποίοι θα πρέπει να έχουν γεννηθεί ή να κατοικούν μόνι¬ 
μα στην περιοχή του Νομού Αχαιός. 

β) Η ανάληψη των εξόδων για ιατρική θεραπεία στην Ελ¬ 
λάδα και το εξωτερικό εργαζομένων και άλλων προσώ¬ 
πων που έχουν ανάγκη και έχουν γεννηθεί ή κατοικούν μό¬ 
νιμα στην περιοχή του Νομού Αχαιός, 
γ) Η βοήθεια σε πρόσωπα με ειδικές ανάγκες, 
δ) Η ενίσχυση της επιστημονικής έρευνας και η προα¬ 
γωγή της επιστήμης γενικότερα, των γραμμάτων και των 
τεχνών στην πόλη των Πατρών, με την διοργάνωση συνε¬ 
δρίων, την έκδοση βιβλίων και μελετών και την ερευνητι¬ 
κή και μελετητική συνεργασία με άλλα αντίστοιχα ιδρύ¬ 
ματα ή φορείς της Ελλάδος και του εξωτερικού. 

ε) Η απονομή βραβείων σε συγγραφικά έργα πολιτιστι¬ 
κού, εκπαιδευτικού, κοινωνικού κλπ. χαρακτήρα, που θα 
σχετίζονται με την πόλη των Πατρών. 

στ) Η μέριμνα για την απρόσκοπτη συνέχιση της εκδό- 
σεως της εφημερίδας «ΠΕΛΟΠΟΝΝΗΣΟΣ» και 
ζ) Η συμπαράσταση σε κάθε άλλη σύννομη πρωτοβουλία 
που θα εξυπηρετεί πνευματικούς σκοπούς και θα κριθεί 
πρόσφορη από το Διοικητικό Συμβούλιο του Ιδρύματος. 

Άρθρο 3 

Περιουσία - Πόροι 

1. - Περιουσία του ιδρύματος αποτελείτο ποσόντωνπε- 
νήντα εκατομμυρίων (50.000.000) δρχ. 

2. - Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Οι εισπράξεις από τη διάθεση δημοσιευμάτων και με¬ 
λετών του ιδρύματος σε τιμή που να μην αναιρείται ο κοι¬ 
νωφελής σκοπόςτου. 


Άρθρο 4 
Διοίκηση 

1. - Το ίδρυμα διοικείται από εννεαμελές Διοικητικό Συμ¬ 
βούλιο που βρίσκεται σε νόμιμη σύνθεση έστω κι αντα μέ¬ 
λη του περιορισθούν για οποιοδήποτε λόγο, σε επτά (7) 
και αποτελείται από τους: 

α) Σπυρίδωνα Δούκα 

β) Αναστασία Δούκα - Φραγκοπούλου 

γ) Ιωάννη Ανδρουλάκη 

δ) Παναγιώτη Γεωργαντά 

ε) Βασίλειο Σπηλιόπουλο 

στ) Μαρία Βλασταρά 

ζ) Παναγιώτη Σορβατζώτη 

η) Χρήστο Μούλια 

θ) Λεωνίδα Σωτηρόπουλο 

2. - Τα μέλη του Διοικητικού Συμβουλίου είναι ισόβια. Σε 
περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης για οποιοδήποτε λό¬ 
γο, κάποιου από αυτά, η κενή θέση συμπληρώνεται μέσα 
σε έξι (6) μήνες με απόφαση των υπολοίπων μελών με 
πλειοψηφία των 2/3 των παρόντων, σύμφωνα με τις δια¬ 
τάξεις της συστατικής πράξης και του άρθρου 99 του 
α.ν.2039/1939. 

3. - Το Διοικητικό Συμβούλιο συγκροτείται σε σώμα ανά 
τριετία και ορίζει με πράξη του, έπειτα από ψηφοφορία 
τον Πρόεδρο, τον Αντιπρόεδρο, το Γραμματέα και τον Τα- 
μία. 

Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης ενός από αυ¬ 
τούς κατά τη διάρκεια της τριετούς θητείας του, τα υπό¬ 
λοιπα μέλη του Διοικ. Συμβουλίου, ανεξάρτητα πριν ή με¬ 
τά την επιλογή του αντικαταστάτη του στο Διοικητικό Συμ¬ 
βούλιο, εκλέγουν ένα από τα μέλη του για να καλύψει τη 
θέση του αντικατασταθέντος για όσο χρόνο ο τελευταίος 
θα κατείχε τη θέση αυτή. Δηλαδή η θητεία αυτού που θα 
εκλεγεί θα λήγει τότε που θα λήγει και η θητείατων άλλων, 
όπως έληγε και η θητεία αυτού που αντικατέστησε. 

4. - Τα μέλη του Διοικητικού Συμβουλίου δεν επιτρέπεται 
να είναι άτομα που θα συνδέονται με σχέση εξηρτημένης 
εργασίας με την «ΠΕΛΟΠΟΝΝΗΣΟΣ ΕΚΔΟΤΙΚΗ Α.Ε.». 
Επιτρέπεται όμως να είναι άτομα που θα μετέχουν στο 
Δ..Σ. της «ΠΕΛΟΠΟΝΝΗΣΟΣ ΕΚΔΟΤΙΚΗ Α.Ε.» ή θα συν¬ 
δέονται με την «ΠΕΛΟΠΟΝΝΗΣΟΣ ΕΚΔΟΤΙΚΗ Α.Ε.» με 
οποιαδήποτε άλλη νομική σχέση, πληντης υπαλληλικής. 

5. - Τα μέλη του Διοικητικού Συμβουλίου κατά τις συνε¬ 
δριάσεις είναι υποχρεωμένα να παρίστανται αυτοπροσώ¬ 
πως. 

6. - Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως οπότετο ζητήσει ο Πρόεδρος ή τρία 
(3) τουλάχιστον από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

7. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

8. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. Επίσης για θέματα αυξημένου εν¬ 
διαφέροντος ή μεγάλης σημασίας για το ίδρυμα 
απαιτείται πλειοψηφία των 3/4 των παρόντων μελών του. 

9. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα για ένα εξάμηνο 
από τις συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ.2 του παρόντος άρθρου. 

10. - Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

11. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

12. - Το Διοικητικό Συμβούλιο μπορεί να συνιστά από τα 
μέλη του ή και από μη μέλη του ειδικές επιτροπές πεντα¬ 
μελούς ή τριμελούς σύνθεσης που θα πρέπει πάντοτε να 
προεδρεύονται από μέλος του Δ.Σ., στις οποίες να μετα¬ 
βιβάζει με απόφασή του, κατά πλήρη δικαιοδοσία, κάποι¬ 
ες αρμοδιότητέςτου ή να τους αναθέτει την εκτέλεση συ¬ 
γκεκριμένου έργου, εντός και πλαισίων των γενικών οδη¬ 
γιών που θα τους δίδει. Οι επιτροπές αυτές σε καμμία 
περίπτωση δεν αποτελούν, όργανο του ιδρύματος και πά¬ 
ντοτε ενεργούν στα πλαίσια των ειδικών αποφάσεων και 
εντολώντου Διοικητικού Συμβουλίου. 

Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του α.ν.2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν.2039/1939 και 
του από 20.12.1939 β.δ/τος (ΦΕΚ 552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 


Άρθρο 6 

Αρμοδιότητες Προέδρου 

1. - Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. - Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1.-0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 




17836 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
α.ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

1. - Δικαίωμα υποτροφίας έχουν οι νέοι αριστούχοι μα¬ 
θητές, σπουδαστές ή φοιτητές ή άλλοι που έχουν έφεση 
για σπουδές και δεν διαθέτουν τα οικονομικά μέσα, γεν- 
νηθέντες ή κατοικούντες μόνιμα στην περιοχή του Ν. 
Αχάίάς. 

2. - Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συσταστι- 
κής πράξης του ιδρύματος, του παρόντος οργανισμού, 
του α.ν.2039/1939 και του από 18.8.1941 καν. δ/τος (ΦΕΚ 
286 Α’). 

Άρθρο 10 

Χορήγηση υποτροφιών 

1. - Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του α.ν.2039/1939 και 
του άρθρου 28 του από 18.8.1941 σχετικού καν. δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26, 27 και 28 
του από 18.8.1941 καν. δ/τος (ΦΕΚ286Α"), 

3. - Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω κανονιστικού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’αυτούς την υποβολή, κάθε έτος, αποδεικτι¬ 
κών στοιχείων της επίδοσής τους. 

Άρθρο 11 

Οικονομική διαχείριση 

1.- Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεωςτου σχετικού π.δ/τος έγκρισης της σύστασης του 


ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2.- Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του α.ν.2039/1939 και του από 20.12.1939 σχετικού 
β.δ/τος (ΦΕΚ 552 Α). 

Άρθρο 12 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 καν. δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. - Το ίδρυμα διαλύεται όταν και όπως ο νόμος ορίζει. 

2. - Σε περίπτωση αδυναμίας εκπλήρωσης των σκοπών 
του ιδρύματος, μπορεί το Διοικητικό Συμβούλιο αυτού να 
αποφασίζει με πλειοψηφία 3/4 των μελών του, δηλαδή 
εφόσον συμφωνούν 7 μέλη του, τη διάλυση του ιδρύμα¬ 
τος. 

3. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται με απόφαση των 
3/4των μελώντου Διοικητικού Συμβουλίου σε ίδρυμα που 
επιδιώκει παρεμφερείς σκοπούς. 

Στους Υπουργούς Εθνικής Παιδείας και Θρησκευμάτων 
και Πολιτισμού και στους Υφυπουργούς Οικονομικών και 

Υγείας και Πρόνοιας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 6 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦ. ΥΓΕΙΑΣ ΚΑΙ ΠΡΟΝΟΙΑΣ ΠΟΛΙΤΙΣΜΟΥ 

ΔΗΜΗΤΡΙΟΣ ΘΑΝΟΣ ΘΕΟΔΩΡΟΣ ΠΑΓΚΑΛΟΣ 

□ 

ΑΠΟΦΑΣΕΙΣ 

Αριθ.ΒΙ 26533 (2) 

Μετονομασία Τοπικών Υπηρεσιών - Γραφείων Εργασίας 
του Ο.Α.Ε.Δ. σε Τοπικές Υπηρεσίες -Κέντρα Προώθη¬ 
σης Απασχόλησης. Ανάκληση προηγούμενης απόφα¬ 
σης Διοικητή ΟΑΕΔ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 

ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 "περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού" (ΦΕΚ 112/τ.Α'/14.06.69). 

2. Τιςδιατάξειςτωνάρθρων14,16,40,41 και42τουΒ.Δ. 
405/71 "Περί Οργανώσεως, συγκροτήσεως και λειτουρ¬ 
γίας των Υπηρεσιών του Οργανισμού Απασχολήσεως Ερ¬ 
γατικού Δυναμικού" (ΦΕΚ 123/τ.Α'/21.06.71). 

3. Την απόφασή μας 

3.1. με αριθμ. 87652/8.4.85 για σύσταση της Τ.Υ. Αγρίνι¬ 
ου-Γ.Ε. 

3.2. με αριθμ. 87761/16.12.82 για σύσταση της Τ.Υ. Αθη¬ 
νών- Γ.Ε. 

3.3. με αριθμ. 100721/19.5.88για σύσταση της Τ.Υ. - Γ.Ε. 
Αμπελοκήπων. 

3.4. με αριθμ. 100721/19.5.88για σύσταση της Τ.Υ. - Γ.Ε. 
Αργολίδας. 

3.5. με αριθμ. 87761/16.12.82 για σύσταση της Τ.Υ. Βό¬ 
λου - Γ.Ε. 

3.6. με αριθμ. 84193/18.7.84 για μετονομασία της Τ.Υ. 
Κρήτης - Γ.Ε. σε Τ.Υ. Ηρακλείου - Γ.Ε. 

3.7. με αριθμ. 87761/16.12.82 για σύσταση της Τ.Υ. Θεσ¬ 
σαλονίκης - Γ.Ε. 

3.8. με αριθμ. 111316/11.11.87 για σύσταση της Τ.Υ. Θη- 
βών- Γ.Ε. Θηβών. 

3.9. με αριθμ. 76857/25.4.83 για σύσταση της Τ.Υ. Ιωαν- 
νίνων- Γ.Ε. 

3.10. με αριθμ. 76857/25.4.83 για σύσταση της Τ.Υ. Κα¬ 
βάλας - Γ.Ε. 

3.11. με αριθμ. 100721/19.5.88 για σύσταση της Τ.Υ. - 
Γ.Ε. Μεσσηνίας. 

3.12. με αριθμ. 87761/16.12.82 για σύσταση της Τ.Υ. 
Καλλιθέας - Γ.Ε. 

3.13. με αριθμ. 100721/19.5.88 για σύσταση της Τ.Υ. - 
Γ.Ε. Καρδίτσας. 

3.14. με αριθμ. 76857/25.4.83 για σύσταση της Τ.Υ. Κό¬ 
ρινθου - Γ.Ε. 

3.15. με αριθμ. 76857/25.4.83 για σύσταση της Τ.Υ. Λά¬ 
ρισας - Γ.Ε. 


3.16. με αριθμ. 100721/19.5.88 για σύσταση της Τ.Υ. - 
Γ.Ε. Λέσβου. 

3.17. με αριθμ. 100721/19.5.88 για σύσταση της Τ.Υ. - 
Γ.Ε. Ν. Ιωνίας. 

3.18. με αριθμ. 76857/25.4.83 για σύσταση της Τ.Υ. Ξάν¬ 
θης-Γ.Ε. 

3.19. με αριθμ. 87761/16.12.82 για σύσταση της Τ.Υ. Πα¬ 
τριόν- Γ.Ε. 

3.20. με αριθμ. 87761/16.12.82για σύσταση της Τ.Υ. Πε¬ 
ριστεριού - Γ.Ε. 

3.21. με αριθμ. 100721/19.5.88 για σύσταση της Τ.Υ. - 
Γ.Ε. Ηλείας. 

3.22. με αριθμ. 76857/25.4.83 για σύσταση της Τ.Υ. Σερ¬ 
ρών- Γ.Ε. 

3.23. με αριθμ. 100721/19.5.88 για σύσταση της Τ.Υ. - 
Γ.Ε. Τρικάλων. 

3.24. με αριθμ. 107234/7.7.88 για σύστασητης Τ.Υ. -Γ.Ε. 
Αρκαδίας. 

3.25. με αριθμ. 100721/19.5.88 για σύσταση της Τ.Υ. - 
Γ.Ε. Φθιώτιδας. 

3.26. με αριθμ. 113939/27.9.88 για σύσταση της Τ.Υ. - 
Γ.Ε. Χανιών. 

4. Την υπ' αριθμ. Β118522/16.10.98 απόφασή μας για 
διόρθωση επί το ορθόν των αποφάσεών μας με αριθμ. 
100721/19.5.88, 107234/7.7.88 και 113939/27.9.88. 

5. Την υπ' αριθμ. Β 102732/5.2.1999 απόφασή μας για 
κατάργηση τηςΤ.Υ.-Γ.Ε. Ρεθύμνης. 

6. Την ολοκλήρωση των εργασιών αναβάθμισης 

6.1. της Τ.Υ. Αγρίνιου - Γρ. Εργασίας από τον Ιούλιο 

1999, σύμφωνα με το υπ' αριθμ. 4707/4-10-2000 έγγραφο 
της Υπηρεσίας. 

6.2. της Τ.Υ. Αθηνών - Γρ. Εργασίας από τον Μάρτιο 

2000, σύμφωνα με το από 3/10/2000 μήνυμα τηλεομοιο¬ 
τυπίας (ίαχ) της Υπηρεσίας. 

6.3. της Τ.Υ. - Γρ. Εργασίας Αμπελοκήπων από 19-5- 
2000, σύμφωνα με το υπ'αριθμ. 2234/15-5-2000 έγγραφο 
της Υπηρεσίας. 

6.4. της Τ.Υ. - Γ ρ. Εργασίας Αργολίδας από τον Ιούλιο 
του 1999 , σύμφωνα με το από 3-10-2000 μήνυμα τηλεο¬ 
μοιοτυπίας (ίαχ) της Υπηρεσίας. 

6.5. της Τ.Υ. Βόλου - Γρ. Εργασίας από 21-4-2000, σύμ¬ 
φωνα με το υπ' αριθμ. 10212/3.10.2000 έγγραφο της Υπη¬ 
ρεσίας. 

6.6. της Τ.Υ. Ηρακλείου - Γρ. Εργασίας από 31-3-2000, 
σύμφωνα με το υπ' αριθμ. 2243/10-4-2000 έγγραφο της 
Υπηρεσίας. 

6.7. της Τ.Υ. Θεσσαλονίκης - Γρ. Εργασίας από 4-9-1998 
σύμφωνα με το υπ' αριθμ. 12289/3-10-2000 έγγραφο της 
Υπηρεσίας. 

6.8. της Τ.Υ. Θηβών - Γρ. Εργασίας Θηβών από τον Ιού¬ 
νιο 2000, σύμφωνα με το υπ' αριθμ. 3550/3-10-2000 έγ¬ 
γραφο της Υπηρεσίας. 

6.9. της Τ.Υ. Ιωαννίνων - Γρ. Εργασίας από 31-12-1999, 
σύμφωνα με το από 3-10-2000 μήνυμα τηλεομοιοτυπίας 
(ίαχ) της Υπηρεσίας. 

6.10. της Τ.Υ. Καβάλας - Γρ. Εργασίας από τον Μάιο 
1999, σύμφωνα με το υπ'αριθμ. 5464/3-10-2000 έγγραφο 
της Υπηρεσίας. 

6.11. της Τ.Υ. - Γρ. Εργασίας Μεσσηνίας από τον Σε¬ 
πτέμβριο 1999, σύμφωνα με το υπ' αριθμ. 7280/3-10-2000 
έγγραφο της Υπηρεσίας. 

6.12. της Τ.Υ. Καλλιθέας - Γρ. Εργασίας από 11-5-1998, 

σύμφωνα με το υπ' αριθμ. 6369/3-10-2000 έγγραφο της 
Υπηρεσίας. 

6.13. τηςΤ.Υ. - Γρ. Εργασίας Καρδίτσας από 30-6-1999, 
σύμφωνα με το υπ' αριθμ. 7896/3-10-2000 έγγραφο της 
Υπηρεσίας. 

6.14. της Τ.Υ. Κορίνθου - Γρ. Εργασίας από 7-7-2000, 
σύμφωνα με το υπ' αριθμ.4324/3-10-2000 έγγραφο της 
Υπηρεσίας. 

6.15. της Τ.Υ. Λάρισας - Γρ. Εργασίας από τον Αύγουστο 
1999, σύμφωνα με το από 3-10-2000 μήνυμα τηλεομοιο¬ 
τυπίας (ίαχ) της Υπηρεσίας. 

6.16. της Τ.Υ. - Γρ. Εργασίας Λέσβου από 12-6-2000, 
σύμφωνα με το από 13-6-2000 μήνυμα τηλεομοιοτυπίας 
(ΐβχ) της Υπηρεσίας. 

6.17. της Τ.Υ. - Γρ. Εργασίας Ν. Ιωνίας από 12-2-1999, 
σύμφωνα με το υπ' αριθμ. 244/11-3-1999 έγγραφο της 
Υπηρεσίας. 

6.18. της Τ.Υ. Ξάνθης - Γρ. Εργασίας από τον Ιούνιο 
1999, σύμφωνα με το υπ'αριθμ. 5075/3-10-2000 έγγραφο 
της Υπηρεσίας. 

6.19. της Τ.Υ. Πατρών - Γρ. Εργασίας από 28-6-2000, 
σύμφωνα με το υπ'αριθμ. 13150/4-10-2000 έγγραφο της 
Υπηρεσίας. 

6.20. της Τ.Υ. Περιστεριού - Γρ. Εργασίας από τον Σε¬ 
πτέμβριο 1999, σύμφωνα με το υπ' αριθμ. 5546/5-10-2000 
έγγραφο της Υπηρεσίας. 

6.21. της Τ.Υ. - Γρ. Εργασίας Ηλείας από 22-6-2000, 
σύμφωνα με το υπ' αριθμ. 4058/5-10-2000 μήνυμα τηλεο¬ 
μοιοτυπίας (Ϊ3χ) της Υπηρεσίας. 

6.22. της Τ.Υ. Σερρών - Γρ. Εργασίας από τον Φεβρουά¬ 
ριο 2000, σύμφωνα με το από 3-10-2000 μήνυμα τηλεο¬ 
μοιοτυπίας (Ϊ3χ) της Υπηρεσίας. 

6.23. της Τ.Υ. - Γ ρ. Εργασίας Τρικάλων από 14-9-1999, 
σύμφωνα με το υπ' αριθμ. 5932/5-10-2000 έγγραφο της 
Υπηρεσίας. 

6.24. της Τ.Υ. - Γρ. Εργασίας Αρκαδίας από16-6-2000, 
σύμφωνα με το υπ' αριθμ. 3326/4-10-2000 έγγραφο της 
Υπηρεσίας. 

6.25. της Τ.Υ. - Γρ. Εργασίας Φθιώτιδας από 4-6-1999, 
σύμφωνα με το υπ' αριθμ. 11167/3-10-2000 έγγραφο της 
Υπηρεσίας. 

6.26. της Τ.Υ. - Γρ. Εργασίας Χανίων από 24-3-2000, 
σύμφωνα με το υπ' αριθμ. 9187/4-10-2000 έγγραφο της 
Υπηρεσίας. 

6.27. του Γ ρ. Απασχόλησης της Υ.Ν. Ρεθύμνης από τον 
Αύγουστο 1999, σύμφωνα με το από 3-10-2000 μήνυμα 
τηλεομοιοτυπίας (ϊβχ) της Υπηρεσίας. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Νομικού Προσώπου του Ο.Α.Ε.Δ. 

8. Την ανάγκη αναβάθμισης των Υπηρεσιών του Οργα¬ 
νισμού για την καλύτερη εξυπηρέτηση του Εργατικού Δυ¬ 
ναμικού, αποφασίζουμε: 

Α. Τροποποιούμε εν μέρειτις παραπάνω αναφερόμενες 
αποφάσεις μας και μετονομάζουμε 

1 .την Τοπική Υπηρεσία Αγρίνιου -Γ ραφείο Εργασίας σε 
Τοπική Υπηρεσία-Κέντρο Προώθησης Απασχόλησης 
Αγρίνιου από 2-8-1999. 

2. την Τοπική Υπηρεσία Αθηνών -Γραφείο Εργασίας σε 
Τοπική Υπηρεσία-Κέντρο Προώθησης Απασχόλησης 
Αθήνας από 3-4-2000. 

3. την Τοπική Υπηρεσία-Γραφείο Εργασίας Αμπελοκή¬ 


πων σε Τοπική Υπηρεσία-Κέντρο Προώθησης Απασχόλη¬ 
σης Αμπελοκήπων από 22-5-2000. 

4. την Τοπική Υπηρεσία-Γ ραφείο Εργασίας Αργολίδας 
σε Τοπική Υπηρεσία-Κέντρο Προώθησης Απασχόλησης 
Ναυπλίου από 2-8-1999. 

5. την Τοπική Υπηρεσία Βόλου-Γραφείο Εργασίας σε 
Τοπική Υπηρεσία-Κέντρο Προώθησης Απασχόλησης Βό¬ 
λου από 24-4-2000. 

6. την Τοπική Υπηρεσία Ηρακλείου-Γραφείο Εργασίας 
σε Τοπική Υπηρεσία-Κέντρο Προώθησης Απασχόλησης 
Ηρακλείου από 3-4-2000. 

7. την Τοπική Υπηρεσία Θεσσαλονίκης-Γραφείο Εργα¬ 
σίας σε Τοπική Υπηρεσία-Κέντρο Προώθησης Απασχόλη¬ 
σης Θεσσαλονίκης από 7-9-1998. 

8. την Τοπική Υπηρεσία Θηβών -Γραφείο Εργασίας Θη- 
βών σε Τοπική Υπηρεσία-Κέντρο Προώθησης Απασχόλη¬ 
σης Θήβας από 3-7-2000. 

9. την Τοπική Υπηρεσία Ιωαννίνων -Γραφείο Εργασίας 
σε Τοπική Υπηρεσία-Κέντρο Προώθησης Απασχόλησης 
Ιωαννίνων από 3-1-2000. 

10. την Τοπική Υπηρεσία Καβάλας -Γραφείο Εργασίας 
σε Τοπική Υπηρεσία-Κέντρο Προώθησης Απασχόλησης 
Καβάλας από 1-6-1999. 

11. την Τοπική Υπηρεσία-Γραφείο Εργασίας Μεσση¬ 
νίας σε Τοπική Υπηρεσία-Κέντρο Προώθησης Απασχόλη¬ 
σης Καλαμάτας από 4-10-1999. 

12. την Τοπική Υπηρεσία Καλλιθέας-Γραφείο Εργασίας 
σε Τοπική Υπηρεσία-Κέντρο Προώθησης Απασχόλησης 
Καλλιθέας από 12-5-1998. 

13. την Τοπική Υπηρεσία-Γ ραφείο Εργασίας Καρδίτσας 
σε Τοπική Υπηρεσία-Κέντρο Προώθησης Απασχόλησης 
Καρδίτσας από 1-7-1999. 

14. την Τοπική Υπηρεσία Κορίνθου -Γραφείο Εργασίας 
σε Τοπική Υπηρεσία-Κέντρο Προώθησης Απασχόλησης 
Κορίνθου από 10-7-2000. 

15. την Τοπική Υπηρεσία Λάρισας -Γραφείο Εργασίας 
σε Τοπική Υπηρεσία-Κέντρο Προώθησης Απασχόλησης 
Λάρισας από 7-9-1999. 

16. την Τοπική Υπηρεσία-Γ ραφείο Εργασίας Λέσβου σε 
Τοπική Υπηρεσία-Κέντρο Προώθησης Απασχόλησης Μυ¬ 
τιλήνης από 13-6-2000. 

17. την Τοπική Υπηρεσία -Γραφείο Εργασίας Ν.Ιωνίας 
σε Τοπική Υπηρεσία-Κέντρο Προώθησης Απασχόλησης 
Ν.Ιωνίας από 15-2-1999. 

18. την Τ οπική Υπηρεσία Ξάνθης -Γ ραφείο Εργασίας σε 
Τοπική Υπηρεσία-Κέντρο Προώθησης Απασχόλησης 
Ξάνθης από 1-7-1999. 

19. την Τοπική Υπηρεσία Πατρών-Γραφείο Εργασίας σε 
Τοπική Υπηρεσία-Κέντρο Προώθησης Απασχόλησης Πά¬ 
τρας από 29-6-2000. 

20. την Τοπική Υπηρεσία Περιστερίου-Γραφείο Εργα¬ 
σίας σε Τ οπική Υπηρεσία-Κέντρο Προώθησης Απασχόλη¬ 
σης Περιστεριού από 1-10-1999. 

21. την Τοπική Υπηρεσία-Γ ραφείο Εργασίας Ηλείας σε 
Τοπική Υπηρεσία-Κέντρο Προώθησης Απασχόλησης 
Πύργου Ηλείας από 23-6-2000. 

22. την Τ οπική Υπηρεσία Σερρών -Γ ραφείο Εργασίας σε 
Τοπική Υπηρεσία-Κέντρο Προώθησης Απασχόλησης 
Σερρών από 1-3-2000. 

23. την Τοπική Υπηρεσία-Γ ραφείο Εργασίας Τρικάλων 
σε Τοπική Υπηρεσία-Κέντρο Προώθησης Απασχόλησης 
Τρικάλων από 15-9-1999. 

24. την Τοπική Υπηρεσία-Γραφείο Εργασίας Αρκαδίας 
σε Τοπική Υπηρεσία-Κέντρο Προώθησης Απασχόλησης 
Τρίπολης από 19.6.2000. 

25. την Τ οπική Υπηρεσία-Γ ραφείο Εργασίας Φθιώτιδας 
σε Τοπική Υπηρεσία-Κέντρο Προώθησης Απασχόλησης 
Λαμίας από 7.6.1999. 

26. την Τοπική Υπηρεσία-Γ ραφείο Εργασίας Χανίων σε 
Τοπική Υπηρεσία-Κέντρο Προώθησης Απασχόλησης Χα¬ 
νίων από 27.3.2000. 

Β. Ανακαλούμε από 1/9/1999 την υπ' αριθμ. 
Β102732/5.2.1999 απόφασή μας για κατάργηση της Τοπι- 
κής Υπηρεσίας-Γραφείο Εργασίας Ρεθύμνης, τη μετονο¬ 
μάζουμε σε Τοπική Υπηρεσία-Κέντρο Προώθησης Απα¬ 
σχόλησης Ρεθύμνου και ορίζουμε την έναρξη λειτουρ¬ 
γίας της από την ίδια ημερομηνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2000 

Ο Διοικητής 
Τ. ΠΑΛΑΙΟΛΟΓΟΣ 

□ 

(3) 

Χορήγησης άδειας κυκλοφορίας του φαρμακευτικού 
ιδ/σματος ΩΟΕΟδΤΟΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 35379, 35380, 35381/ 
20.9.2000 του ΕΟΦ χορηγήθηκε, βάσει των διατάξεων 
του αρθρ. 3 παρ. 1 της Κοινής Υπουργικής Απόφασης 
Α6/9392/91, η άδεια κυκλοφορίας του φαρμακευτικού 
ιδ/σματος ΩΟΙΟδΤΟΡ 
Δραστική ουσία: ΝΙΜΕδυΐΙΩΕ 
Μορφή: α) Δισκία 100 πιρ/ΤΑΒ 
β) Κοκκία για πόσιμο εναιώρημα ΙΟΟπις/δΑΟΗΕΤ 
β) Υπόθετα 200πιρ/δυΡ 
Δικαιούχου: υΝΙ-ΡΗΑΒΜΑ ΑΒΕΕ 
Υπεύθυνου κυκλοφορίας: υΝΙ-ΡΗΑΒΜΑ ΑΒΕΕ 

Η Διευθύντρια 
I. ΓΙΩΤΑΚΗ 

□ 

(4) 

Χορήγηση άδειας κυκλοφορίας του φαρμακευτικού 
ιδ/σματος ΝΟΒΜΟΤΗΕΒΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 35377, 35378/20.9.2000 του 
ΕΟΦ χορηγήθηκε, βάσει των διατάξεων του αρθρ. 3 παρ. 
1 της Κοινής Υπουργικής Απόφασης Α6/9392/91, η άδεια 
κυκλοφορίας του φαρμακευτικού ιδ/σματος ΝΟΒΜΟΤΗ- 
ΕΒΙΝ 

Δραστική ουσία: δΙΜνΑδΤΑΤΙΝ 
Μορφή: Επικαλυμένα με λεπτό υμένιο δισκία 10ς)/ΤΑΒ & 
20πιρ/ΤΑΒ 

Δικαιούχου: υΝΙ-ΡΗΑΒΜΑ ΑΒΕΕ 
Υπεύθυνου κυκλοφορίας: υΝΙ-ΡΗΑΒΜΑ ΑΒΕΕ 

Η Διευθύντρια 
I. ΓΙΩΤΑΚΗ 


(5) 

Χορήγηση άδειας κυκλοφορίας του φαρμακευτικού 
ιδ/σματος ΑΕΟΟΡΒΕΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 35373, 35374/20.9.2000 του 
ΕΟΦ χορηγήθηκε, βάσει των διατάξεων του αρθρ. 3 παρ. 
1 της Κοινής Υπουργικής Απόφασης Α6/9392/91, η άδεια 
κυκλοφορίας του φαρμακευτικού ιδ/σματος ΑΕΟΟΓΒΕΝ 
Δραστική ουσία: ΙΒυΡΒΟΡΕΝ 
Μορφή: α) Υπόθετα 500πις)/δΙΙΡ 
β) Κρέμα 10%νν/νν 
Δικαιούχου : υΝΙ-ΡΗΑΒΜΑ ΑΒΕΕ 
Υπεύθυνου κυκλοφορίας: υΝΙ-ΡΗΑΒΜΑ ΑΒΕΕ 

Η Διευθύντρια 
I. ΓΙΩΤΑΚΗ 

□ 

( 6 ) 

Χορήγηση άδειας κυκλοφορίας του φαρμακευτικού 
ιδ/σματος νΐΕΑΟΒΙί 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 5453/18.9.2000 του ΕΟΦ χο¬ 
ρηγήθηκε, βάσει των διατάξεων του αρθρ. 3 παρ. 1 της 
Κοινής Υπουργικής Απόφασης Α6/9392/91, η άδεια κυ¬ 
κλοφορίας του φαρμακευτικού ιδ/σματος νΐΕΑΟΒΙΕ 
Δραστική ουσία : ϋΙΟΕΟΡΕΝΑΟ δΟϋΐυΜ 
Μορφή: Γαλάκτωμα - Γέλη 1% 

Δικαιούχου : ΟΟΟΗΒΑΝΕ ΕΙΜΙΤΕΩ ΑΓΓΛΙΑ 
Υπεύθυνου κυκλοφορίας: Ι_ΕΟ\/ΑΝ ΜΑΡΙΑ ΛΕΩΝ & ΣΙΑ 
ΕΕ 

Η Διευθύντρια 
I. ΓΙΩΤΑΚΗ 

□ 

(7) 

Χορήγησης άδειας κυκλοφορίας φαρμακευτικού ιδιο¬ 
σκευάσματος ΝΥΟΟΕΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 36670/6.10.2000 του ΕΟΦ χο¬ 
ρηγήθηκε, βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΝΥΟΟΕί. 

Δραστική ουσία: ΤΙΜΟΕΟΕ 
Μορφή : Οφθαλμική γέλη 0.1 %νν/ν 
Δικαιούχους : ΝΟνΑΒΤΙδ ΑΟ, δννίΤΖΕΒΕΑΝΩ 
Υπεύθυνος κυκλοφορίας : ΟΙΒΑ νΐδΙΟΝ ΕΙΙΒΟΡΕ Ι_Τϋ, 

υ.κ. 

Η Διευθύντρια 
I. ΓΙΩΤΑΚΗ 

□ 

( 8 ) 

Χορήγησης άδειας κυκλοφορίας φαρμακευτικού ιδιο¬ 
σκευάσματος ΖυΒΟΑΖΟί 20. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 5436/29.9.2000 του ΕΟΦ χορη¬ 
γήθηκε, βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/91, 

άδεια κυκλοφορίας στο φαρμακευτικό ιδιοσκεύασμα 
ΖυΠΟΑΖΟΙ-20. 

Δραστική ουσία : ΡΑΝΤΟΡΒΑΖΟΕΕ δΟϋΙΙΙΜ 3Ε501ΙΙ- 
ΗΥϋΒΑΤΕ 

Μορφή : Γαστροανθεκτικό δισκίο 20 ιτι9/ΤΑΒ. 


Δικαιούχους : ΝΥΟΟΜΕΩ ΡΗΑΒΜΑΑ3, ΝΟΒ\Λ/ΑΥ 
Υπεύθυνος κυκλοφορίας : ΝΥΟΟΜΕϋ ΗΕ1_ίΑ5 3.Α 

Η Διευθύντρια 
I. ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




